***Tvillingskjebner*** (originaltittel: *Dead Ringers*) er en canadisk psykologisk dramathriller fra 1988 regissert av David Cronenberg. Hovedrollen spilles av Jeremy Irons, som i denne filmen spiller dobbeltrollen som et enegget tvillingpar. En annen sentral rolle spilles av Geneviève Bujold. Manuset er basert på Bari Wood og Jack Geaslands roman *Twins* fra 1977. Både manus og bok er forøvrig løst basert på skjebnen til det amerikanske tvillingparet Stewart og Cyril Marcus.

*Tvillingskjebner* ble godt mottatt av filmkritikerne.

Den ble belønnet med hele 11 Genie Awards, blant annet for beste film, beste regi og beste mannlige hovedrolle. Den ble totalt belønnet med 22 priser, hvorav fire gikk til Jeremy Irons og syv til Cronenberg.

Handling
--------

Elliot og Beverly Mantle er to eneggede tvillinger og gynekologer som driver en suksessfull frukbarhetsklinikk i Toronto. De deler alt, også fremgang og praksis. Elliot er den mest aggressive og den med størst selvtillit av dem. Han innleder seksuelle forhold til flere av kvinnene som kommer til klinikken, men overlater dem til den mere sky og passive Beverly når han går lei av dem (uten at kvinnene oppdager forskjellen). 

Alt endres når skuespillerinnen Claire kommer til klinikken for å få hjelp med sin infertilitet. Hun lider av en merkelig deformitet, og brødrene blir fascinerte av 
tilfellet, i den grad at de finner opp et nytt gynekologisk instrument 
som er tilpasset hennes problem. Som mange andre kvinner som har besøkt klinikken så forfører Elliot og Beverly henne. Beverly blir følelsesmessig knyttet til henne, men hun bryter forholdet når hun oppdager opplegget som de to har mellom seg. Under oppgjøret som følger blir både Beverly og Claire svært såret. Han er blitt forelsket i Claire og selv om han er lik sin bror utvendig så er hans indre adskillig mer følsomt. Beverly bestemmer seg for å forlate klinikken og broren, noe broren tar meget tungt. Rollene mellom de to tvillingene blir så snudd på hodet. Både Claire og brødrene havner etterhvert i et kaos av 
narkotika, forvirring og galskap. Det får et tragisk utfall.

Om filmen
---------

*Tvillingskjebner* ble innspilt i Toronto. Produksjonskostnadene var på $13 millioner.

Tema og budskap
Filmen stiller mange skremmende spørsmål angående personlighet og individualisme. Separasjonsangst på flere plan er et ganske åpenbart tema i tvilling-sammenheng, og heller ikke noe totalt ukjent fenomen for mange andre. Dypere sett handler den om materiens degenerering, forfall og død - og behovet for kontroll over det biologiske.

Cronenberg har fokusert på temaer som moderne legevitenskap og frykten for det kroppslige i sine filmer. Innslaget av spesial-effekter er her 
redusert til fordel for en mer psykologisk orientering.

Den har flere likhetstrekk med Peter Greenaways dramakomedie *A Zed & Two Noughts* fra 1985.

Anmelderne
Filmen ble godt mottatt av kritikerne, noe som gjenspeiles i at den har fått 83 % på Rotten Tomatoes (2013) og 86 % på Metacritic. Den amerikanske filmanmelderen Roger Ebert gav den 2,5 av 4 stjerner.

Anmelderen i Dagbladet gav den terningkast fire, mens VG gav den to. Anmelderen i CINERAMA gav den terningkast fem i 2000 og skrev følgende: «Jeremy Irons spill er det beste ved Dead Ringers - ved siden av selve ideen. Irons skiller tvillingenes identitet tydelig fra hverandre, og selv om de ser helt like ut (Irons er jo den samme!), er det ikke noe problem å vite hvem som er hvem. Ikke før narkotikamisbruket aksellererer og forfallet nærmer seg totalt».

Publikum
Den innbrakte drøyt $9 millioner på amerikanske kinoer.

Rollebesetning
--------------

* Jeremy Irons — Beverly Mantle / Elliot Mantle
* Geneviève Bujold — Claire Niveau
* Heidi von Palleske — Cary
* Barbara Gordon — Danuta
* Shirley Douglas — Laura
* Stephen Lack — Anders Wolleck
* Nick Nichols — Leo
* Lynne Cormack — Arlene
* Damir Andrei — Birchall
* Miriam Newhouse — Mrs. Bookman
* Jill Hennessy — Mimsy
* Jacqueline Hennessy — Coral
* Jonathan and Nicholas Haley - Beverly Mantle / Elliot Mantle (som ung)

Referanser
----------

1. 1 2  Melnyk, George (2004). *One Hundred Years of Canadian Cinema*. University of Toronto Press. ISBN 0-8020-3568-X.
2. ↑  Weinman, Sarah (20. september 2007). «It happened here». Time Out New York.
3. 1 2  Rotten Tomatoes
4. ↑  IMDb awards
5. ↑  IMDb - Filming locations
6. 1 2  «Cinerama - Dead Ringers (22.10.2000)». Arkivert fra originalen 29. desember 2013. Besøkt 27. desember 2013.
7. ↑  Metacritic
8. ↑  Ebert, Roger
9. ↑  Dagbladet Film - Tvillingskjebner
10. ↑  IMDb business

Eksterne lenker
---------------

* (en) *Tvillingskjebner* på Internet Movie Database Rediger på Wikidata

* (no) *Tvillingskjebner* hos Filmfront Rediger på Wikidata

* (sv) *Tvillingskjebner* i Svensk Filmdatabas Rediger på Wikidata

* (da) *Tvillingskjebner* i Danmark Nationale Filminstitut Rediger på Wikidata

* (en) *Tvillingskjebner* på AllMovie Rediger på Wikidata

* (fr) *Tvillingskjebner* på Allociné Rediger på Wikidata

* (nl) *Tvillingskjebner* på MovieMeter Rediger på Wikidata

* (en) *Tvillingskjebner* på Turner Classic Movies Rediger på Wikidata

* (en) *Tvillingskjebner* på American Film Institute Rediger på Wikidata

* (en) *Tvillingskjebner* på Rotten Tomatoes Rediger på Wikidata

| * v
* d
* r
Filmer regissert av David Cronenberg |
| --- |
| 1970-tallet | 
* *Shivers* (1975)
* *Rabid* (1977)
* *Fast Company* (1979)
* *The Brood* (1979)

 |
| 1980-tallet | 
* *Scanners* (1981)
* *Videodrome* (1983)
* *Mørke krefter* (1983)
* *Fluen* (1986)
* *Tvillingskjebner* (1988)

 |
| 1990-tallet | 
* *Naked Lunch* (1991)
* *M. Butterfly* (1993)
* *Crash* (1996)
* *eXistenZ* (1999)

 |
| 2000-tallet | 
* *Spider* (2002)
* *A History of Violence* (2005)
* *Eastern Promises* (2007)

 |
| 2010-tallet | 
* *A Dangerous Method* (2011)
* *Cosmopolis* (2012)
* *Maps to the Stars* (2014)

 |

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |